**Избери културата и изкуството за свое бъдеще!**

Информационен ден на департаменти „Изкуствознание и история на културата“ „Дизайн“, „Театър“, „Изящни изкуства“, „Архитектура“ и библиотеката на Нов български университет – инициатива, предназначена за ученици горен курс на обучение и техните преподаватели.

Кога: 25 февруари 2014 г. (вторник)

Къде: Нов български университет, галерия „УниАрт“

**Програма**

9.00-9.05 ч. Откриване;

9.05-9.15 ч. Представяне на галерия "УниАрт" и ценните колекции „Европейска живопис 16-19 век“ и „Иван Кирков“ (1932-2010) както и отделни експонати съвременна българска пластика, презентация на д-р Васил Марков;

9.15-9.30 ч. Архитектурата - среща на реалността с фантазията, презентация на доц. д-р арх. Георги Георгиев, ръководител на департамент "Архитектура";

9.30-9.45 ч. Езикът на изкуството и културата - език на съвременността, презентация на гл. ас. д-р Владимир Димитров, програмен директор, департамент „Изкуствознание и история на културата“;

9.45-10.00 ч. Откъс от перкусионен спектакъл "Пулсиращия човек", департамент „Театър“;

10.00-10.15 ч. Департамент „Изящни изкуства“ – културен център за реализация на творчески идеи, презентация на гл. ас. д-р Калина Христова и преп. Станимир Божилов, департамент „Изящни изкуства“;

10.15-10.30 Модата - изкуство и бизнес, презентация на ас. д-р Незабравка Попова-Недялкова и ас. д-р Кристина Савова, департамент „Дизайн“;

10.30-10.50 ч. Посещение на Художествено и експериментално ателие по мода в зала 415, 2 корпус;

10.50-11.05 ч. Запознаване с „Библиотека за ученика – ПРОЧЕТИ И ВЪРНИ“, създадена в помощна кандидат-студентите и разглеждане на изложба от книги в областта на изкуството и културата;

11.05-11.20 ч. Представяне на учебния музей и посещение на изложба “Тракийска крепост Драгойна в Музея на НБУ”, организирана в сътрудничество с регионален археологически музей гр. Пловдив;

**ВАЖНО!** По заявка на училищата, събитието може да бъде проведено от 14.00 до 16.20 часа на същия ден. Също по заявка може да бъде осигурен превоз с автобуси до сградата на университета.

Попълнете електронен формуляр за посещение и транспорт на адрес: <https://docs.google.com/forms/d/1D3l41yG6kUDVw6fPJ-HgOgwtVtf1RWIQSoNhZBvQf-c/viewform> или се обадете на телефон 02/8110298, 02/8110390, за да заявите участие.

Очаквайте следващи тематични информационни дни до края на учебната година.

Място на събитието: Нов български университет, галерия „УниАрт“

Адрес: София 1618, ул. Монтевидео № 21

Транспорт: автобуси № 45, 73, 111 или 260, както и маршрутни таксита № 48, 27 и 29.

Телефон: 02/8110298, 02/8110390, имейл: library@nbu.bg

Библиотеката на НБУ получи високото обществено признание като лауреат на наградата „Библиотека на годината“ за успешно внедряване на редица иновации през 2012 г., като призът бе връчен от г-жа Маргарита Попова, вицепрезидент на Република България. Тя е първата библиотека в страната, която създаде версия на сайта си за смартфони и таблети; пусна в употреба терминал за самостоятелно заемане, връщане и презаписване на библиотечни документи с радиочестотна идентификация и електромагнитна защита, интегриран с основната библиотечно-информационна система EOS web. Библиотеката активно партнира на училищата по проект УСПЕХ, чрез организирането на опознавателни обиколки, тематични презентации и уроци извън класната стая.

Научноизследователската дейност на департамент “Изкуствознание и история на културата” е свързана с проблемите на изкуството, етнологията, културното наследство и съвременната визуална култура, поставени в широк контекст на взаимни връзки и паралели. От 2008 г. към департамента е основан Музей НБУ с Център за документиране и сравнителни изследвания. В програмите на департамента гостуват преподаватели от университети и изследователски институти у нас и в чужбина – Франция, Англия, Полша, САЩ, Русия, Германия и др. Договори по програма Еразъм осигуряват обмен и специализация на студенти във водещи университети в Европа.

Всяка година департамент "Дизайн" реализира множество творчески проекти - модни ревюта, изложби, конференции, проекти и семинари, в които студенти и преподаватели представят своите творчески търсения. Той има подписан договор за обмен на студенти по програма ERASMUS с Kunstchochschule, Берлин, Германия,  Mimar Sinan Fine Arts University, Истанбул, Турция и Escola Superior de Disseny de les Illes Balears, Балеарски острови.

Департамент “Театър” предлага модерно образование, следващо традициите в предаването на знанието за театър, но стъпило изцяло на съвременните методи и практики за обучение в областта на изкуствата. Сред значимите проекти на департамента са Лятната детска академия и Театралната класна стая чрез програма Партньорство – Център за алтернативно образование и програмата, представляваща международните организации ЮНЕСКО, ЮНИДО и УНИЦЕФ;  Мостът; Тригодишен Международен театрален проект “Tracing roads across”- творчески обмен и артистично “know haw”, който представя цялостната дейност на Workcenter of Jerzy Grotovski and Thomas Richards in Pontedera Italy.

Департамент „Изящни изкуства” организира изложби, пърформанси, на които представя продукцията на свои преподаватели и студенти, както и участва в съвместни студентски проекти с други департаменти. Създадените художествени произведения в рамките на университета периодично се експонират на вътрешни и външни изложения. Публикации в централните и национални медии свидетелстват за добрия прием на организираните от департамента прояви.